open-index/open-wikipedia-markdown huggingface dataset:
OSI загвар

**OSI модел** буюу **Нээлттэй системүүд харилцан холбогдох загвар** нь Олон Улсын Стандартын Байгууллагын (ISO) зүгээс компьютерийн сүлжээний ажиллагааг давхаргуудад хуваан стандартжуулах гэсэн оролдлого юм. Давхарга болгон нь өөрийн дээд болон доод давхаргуудтай тодорхой интерфэйс ашиглан харилцах ба хоёр өөр элементийн ижил давхаргууд хоорондоо протоколуудын тусламжтайгаар харилцана.

Практикт хэрэглэгдэж буй системүүд нь OSI моделээс өөр байх тохиолдол их бий. Жишээ нь, Интернэтийн хэрэглэдэг TCP/IP модел нь арай өөр бүтэцтэй. Мөн OSI систем доторх дэд давхаргууд академи болон үйлдвэрлэлийн нийтлэлүүдэд өөрийн багтах давхаргаасаа илүүтэйгээр яригдах нь бий. Жишээ нь, MAC (Media access control) буюу орчны хандалт удирдлагын давхарга нь data-link layer буюу өгөгдөл холболтын давхаргын дэд давхарга боловч тусдаа давхарга болон яригдах нь элбэг.

## Давхаргууд 
Нээлттэй системийн дотоод холболт стандарт нь доорх давхаргуудаас бүрдэнэ.

# **Физик түвшин** (Physical layer)(Bit) Агаар, кабель гэх мэт мэдээлэл дамжуулах физик орчинтой харилцана
# **Өгөгдөл холболтын түвшин** (Data-link layer)(Frame) Физик орчноос ирсэн мэдээлэлтэй ажиллах давхарга (Жишээ нь, Этэрнэт)
# **Сүлжээний түвшин** (Network layer)(Бакет) Өгөгдлийн дамжих замыг заана (Жишээ нь, IP)
# **Тээвэрлэлтийн түвшин** (Transport layer)(Сэгмент) Мэдээллийн бодит агуулгыг дамжуулна (Жишээ нь, TCP)
# **Холболтын түвшин** (Session layer)(Data)
# **Үзүүлэх түвшин** (Presentation layer)(Data)
# **Хэрэглээний түвшин** (Application layer)(Data) Мэдээллийн бодит агуулгыг ашиглах давхарга (Жишээ нь, HTTP)

Ангилал:Сүлжээний архитектур
Ангилал:Загварчлал болон симуляц
Ангилал:Сүлжээний протокол
Цэдэвийн Содномдорж

**Цэдэвийн Содномдорж** Монгол улсын арслан нь (ᠴᠡᠳᠥᠪ ᠊ᠤᠨ ᠰᠣᠳᠨᠠᠮᠳᠣᠷᠵᠢ) 1986 онд Хөвсгөл аймгийн Тосонцэнгэл суманд төрсөн. Үндэсний бөхийн Улсын Үлэмж Бадрах Арслан цолтой бөх.

## Намтар 
Ц.Содномдорж нь 2009 оны үндэсний их баяр наадмын бөхийн барилдааны тавын даваанд Монгол улсын харцага Т.Өсөх-Ирээдүйтэй (тухайн үедээ Монгол улсын начин цолтой байсан) тунан барилдаж давснаар Монгол улсын начин цолыг хүртсэн. Улмаар 2011 оны үндэсний их баяр наадмын бөхийн барилдаанд Монгол улсын заан Батмөнхөөр (тухайн үедээ аймгийн арслан байсан) 6 даван харцага цолны болзол хангасан. 2015, 2016 онуудад 6 давж харцага цолоо баталсан тэрээр 2017 оны наадамд 9 даван түрүүлж, Монгол Улсын арслан цол хүртжээ. Ц.Содномдорж нь бие галбир сайхантай, уран гоё барилдаантай, олны хүндлэл хүлээсэн бөх билээ. Түүний  багш нь чөлөөт бөхийн ОУХМ, Хөвсгөл аймгийн Алаг-Эрдэнэ сумын харьяат, аймгийн арслан, чөлөөт бөхийн "Женко" клубийг үүсгэн байгуулагч Сүхбаатарын Мөнхсүх юм.

2018 оны Улсын баяр наадамд Улсын начин Ванданцэрэнгээр тав, Аймгийн арслан Амаржаргалаар  зургаа давж, долоогийн даваанд Улсын  заан Жаргалбаярт баруун талдаа хавсруулж унаснаар баяр наадмаа өндөрлүүлсэн. 2022 оны наадмаар 6 даван чимэг нэмсэн.

## Амжилт
*2006 онд Хөвсгөл аймгийн наадамд түрүүлж Аймгийн арслан цол
*2007 онд Хөвсгөл аймгийн наадамд түрүүлж Хурц чимэг
*2009 онд Улсын наадамд 5 давж Улсын начин цол
*2011 онд Улсын наадамд 6 давж Улсын харцага цол тус тус хүртсэн.
*2015 онд Улсын наадамд 6 давж цолоо баталж "Үнэн зоригт" чимэг хүртсэн      
*2015 онд даншигийн "өсөх идэр" начин цол хүртсэн
*2016 оны гал бичин жилийн сар шинийн бөхийн барилдаанд түрүүлсэн
*2016 оны улсын их баяр наадамд 6 давж харцага цолоо 3 дахь удаагаа баталж "Цогт гарамгай" чимэг хүртсэн
*2016 онд Даншиг хүрээ цам наадамд 5 давж даншигийн өсөх идэр начин цолоо баталсан
*2017 онд Улсын их баяр наадамд улсын харцага Өлзийтогтохын Бат-Орших оор 9 даван түрүүлж Улсын арслан цол хүртсэн
*2018 онд Улсын их баяр наадамд 6 давж "Үлэмж дэлгэрэх" чимэг хүртсэн.
*2021 онд, 2019 оны Улсын их баяр наадмын 8 даваанд допингийн шинжилгээний улмаас амжилтыг хүчингүйд тооцсон улсын арслан Энхтөгсийн Оюунболдод өвдөг шороодсон тул 8 давсанаар тооцон "Үлэмж бадрах" чимэг хүртсэн.
*2022 онд Улсын их баяр наадамд 6 давж чимэг хүртсэн.
*2023 онд Улсын их баяр наадамд 6 давж чимэг хүртсэн.

## Үндэсний бөхийн амжилт 
Ангилал:Улсын арслан
Ангилал:Тосонцэнгэлийн (Хөвсгөл) хүн
Ангилал:Монголчууд
Ангилал:1986 онд төрсөн
Грег Луганис

**Грегори "Грег" Эфитимиос Луганис** (, 1960 оны 1 сарын 29-нд төрсөн) нь Америкийн усанд үсрэлтийн тамирчин, зохиолч юм. 

Тэрээр 1984 онд Сонирхогчдын Биеийн Тамирын Холбооноос АНУ-ын оны шилдэг сонирхогч тамирчны Жэймс Э.Салливаны нэрэмжит шагналыг хүртжээ.

## Бага нас
Луганис Самоа, Швед гаралтай бөгөөд Грек гаралтай Америк гэр бүлд үрчлэгдэж, Калифорнид өсчээ. Тэрээр Санта-Ана ахлах сургууль, мөн Эль-Кахон дахь Валхалла ахлах сургуульд суралцаж байв.

## Тамирчны замнал
Луганис 16 настайдаа Монреаль хотод зохиогдсон 1976 оны зуны олимпод оролцож, тавцангийн төрөлд Италийн домогт тамирчин Клаус Дибиасигийн дараа орж, мөнгөн медаль зүүжээ. 2 жилийн дараа Дибиаси зодог тайлж, Луганис анх удаа дэлхийн аварга цолд хүрсэн. 1978 онд тэрээр Майамигийн их сургуулиас усанд үсрэлтийн тэтгэлэг хүртэж, тус сургуульд театрын чиглэлээр суралцах болов. Гэхдээ Грег 1981 онд Ирвин дэх Калифорнийн их сургууль руу шилжиж бакалаврын зэрэгтэй төгсчээ.

Луганис Москвад болох 1980 оны зуны олимпоос хос алтан медаль зүүнэ гэгдэж байсан боловч Америкийн бойкотын улмаас мөрөөдлөө хойшлуулахаас өөр аргагүй болов. 1982 онд Дэлхийн АШТ-ээс хошой алтан медаль зүүсэн тэрээр 1984 оны Лос-Анжелесийн олимпод онооны дээд амжилт тогтоон, өрсөлдөгчдөө хол хаяж түрүүлэн тавцан, трамплины төрлийн аль алинд алтан медаль зүүв.

1986 онд мөн амжилтаа давтаж, Дэлхийн АШТ-ээс хос алтан медальтай харьсан Грег 1988 оны Сөүлийн олимпод бас л 2 алтан медаль зүүсэн. Гэхдээ энэ удаад трамплины төрлийн урьдчилсан шатанд араараа 2½ эргэлттэй үсрэлт гүйцэтгэж байгаад трамплинд толгойгоо цохисон. Гэмтэл авсан хэдий ч урьдчилсан шатаа дуусгаж чадсан Луганис шигшээ шатанд мөнөөх үзүүлбэрээ давтан гүйцэтгэж, алтан медаль зүүжээ. Харин тавцангийн төрөлд сүүлчийн үсрэлтээрээ 3.4 зэрэглэлийн үсрэлтийг гүйцэтгэж, нийт 638.61 оноотой болсноор мөнгөн медаль хүртсэн Шион Нигээс дөнгөж 1.14 оноогоор илүү гарч, түрүүлжээ.

## Хувийн амьдрал
Грег Луганис гэй гэдгээ олон нийтэд зарласан бөгөөд 1988 онд ХДХВ-тэй болох нь тогтоогдсон.

## Эшлэл
## Цахим холбоос 
*Албан ёсны цахим хуудас
*Албан ёсны намтар

Ангилал:АНУ-ын олимпын аварга
Ангилал:АНУ-ын олимпын мөнгөн медальтан
Ангилал:АНУ-ын усанд үсрэгч
Ангилал:Усанд үсрэлтийн олимпын аварга
Ангилал:Усанд үсрэлтийн дэлхийн аварга
Ангилал:Усанд үсрэлтийн универсиадын аварга
Ангилал:АНУ-ын усанд үсрэлтийн улсын аварга
Ангилал:АНУ-ын олимпын оролцогч
Ангилал:1976 оны зуны олимпод оролцогч
Ангилал:1984 оны зуны олимпод оролцогч
Ангилал:1988 оны зуны олимпод оролцогч
Ангилал:Ижил хүйстэн спортод
Ангилал:ДОХ-ын эсрэг тэмцэгч
Ангилал:Америкчууд
Ангилал:1960 онд төрсөн
МТК Будапешт

**МТК Будапешт Хөлбөмбөгийн Клуб** буюу товчоор **МТК** нь Унгарын Будапешт хотын хөлбөмбөгийн баг юм. 1888 онд *Magyar Testgyakorlók Köre* (мнг. *Унгарын бялдаржуулагчдын тойрог*) хэмээх нэртэйгээр байгуулагдсан тус баг нь Унгарын Лигийн дээд зиндаанд харьяалагддаг. Багийн өнгө нь цэнхэр, цагаан. Унгарын хөлбөмбөгт хамгийн өндөр амжилт үзүүлсэн багуудын нэг болох МТК баг нь Унгарын Лигт 23 удаа түрүүлж, Унгарын цомыг 12 удаа хүртжээ. Мөн 2 удаа Унгарын супер цомын эзэн болсон түүхтэй. 1955 онд *Вөрөс Лобого СЕ* гэсэн нэртэй байхдаа тэд Унгарын багуудаас анх удаа Европын цомд тоглож байсан бол 1964 онд Европын цомтой багуудын цомын тэмцээний шигшээ тоглолтод шалгаран Португалын Спортинг багтай ширүүн өрсөлдөж, нэмэлт тоглолтын үр дүнд хожигдон аман хүзүүдэж байв. 
Тус баг 2001 онд Кароли Сандорын нэрэмжит хөлбөмбөгийн академийг байгуулсан бөгөөд Ливерпүүл багтай хамтын ажиллагааны гэрээ байгуулан ажиллаж байна.

## Цахим холбоос 
* МТК Будапешт Хөлбөмбөгийн Клубийн албан ёсны цахим хуудас

Ангилал:Будапештын хөлбөмбөгийн клуб
Ангилал:Унгарын мөсний хоккейн клуб
Ангилал:Унгарын сагсан бөмбөгийн клуб
Ангилал:Унгарын теннисний клуб
Ангилал:Унгарын шатрын клуб
Ангилал:Транслейтанийн спорт
Ангилал:1888 онд байгуулагдсан
Насиба Абдуллаева

**Насиба Абдуллаева** (; 1961 оны 11 сарын 15-нд Узбекистаны Самаркандад төрсөн) нь Узбекистаны дуучин юм.

## Filmografiya 
### Film 
Ангилал:Узбекистаны дуучин
Ангилал:Узбекчүүд
Ангилал:1961 онд төрсөн
Рианна

**Робин Рианна Фэнти** (, 1988 оны 2 сарын 20-нд төрсөн) буюу та бидний мэддэгээр **Рианна** нь алдартай R'nB дуучин юм. Тэрээр Барбадосын Сэйнт Майклд төржээ. 16 настайдаа АНУ-руу нүүсэн бөгөөд тэнд продюсер Эван Рожэрстэй танилцаж, алдарт Жэй-Зигийн Дэф Жэм Рэкордингсийн уран бүтээлч болжээ. 2005 онд тэрээр өөрийн анхны бие даасан Music of the Sun хэмээх цомгоо гаргасан бөгөөд Billboard 200-д эхний шилдэг 10-т багтаад зогсохгүй цомогт багтсан Pon de Replay гэх single нь Billboard Hot 100-д эхний 10-т багтсан байна.Ингээд жил ч хүрэхгүй хугацааны дараа хоёрдох цомог болох A Girl Like Me гарсан бөгөөд Billboard Album Chart-д шилдэг 5-д багтсан байна. Цаашлаад цомогт орсон түүний шилдэг US number one single SOS, шилдэг 10-т багтсан Unfaithful, Break it Off single-үүд нь гаржээ. 2007 онд Рианнагийн гурав дахь цомог Good Girl Gone Bad нь гарсан бөгөөд Biilboard 200-д 2-рт жягссан ба цомогт орсон US number one single-үүд болох Umbrella, Take a Bow болон Disturbia цаашлаад дэлхийн хэмжээний хит single Don't Stop The Music нь гарсан байна. Гурав дахь цомог нь Grammy Awards-д 9 төрөлд нэр дэвшсэн ба Umbrella дуу нь Best Rap/Sung Collaboration төрөлд түүнд Grammy-гийн шагнал авчирсан юм.

Рианна нь мөн дэлхийн баян дуучин бөгөөд 600 сая долларын хөрөнгөтэй аж.

## Эшлэл

Ангилал:АНУ-ын кино жүжигчин
Ангилал:Барбадосын дуучин
Ангилал:Орчин үеийн ритм энд блюз дуучин
Ангилал:Грэммийн шагналтан
Ангилал:АНУ-ын хүн
Ангилал:Барбадосчууд
Ангилал:1988 онд төрсөн
1983 оны өвлийн Универсиад

**1983 оны өвлийн Универсиад** буюу Өвлийн XI Универсиад Болгарын Софи хотноо зохиогджээ. Тус универсиад нь 1981 оноос хойш зохиогдсно өвлийн универсиадууд дунд албан ёсны бэлгэдэлгүй байсан 4 универсиадын нэг юм.

## Цахим холбоос 
*Олон Улсын Их Сургуулиудын Спортын Холбоо (ФИСУ)

#1983
Ангилал:1983 оны спорт
Өвлийн универсиад
Артхаус

**Артхаус** (, ер. «урлагийн гэр», «гэрийн урлаг»; мөн түүнчлэн «art cinema», «art movie» эсвэл «art film» ) гэдэг нь масст зориулагдаагүй уран сайхны кино юм. Энэ төрлийн кинонууд нь инхэнхидээ "арилжааны бус", хувь хүний, эсвэл зарим жижиг кино студийн хийсэн кинонуудыг дотроо агуулдаг. Кино шүүмжлэгчид ихэнхидээ энэ төрлийн киног "Холливүдийн кино"-нуудын эсрэг тавьдаг, ө.х. гол ялгаа нь: нийгмийн реализм, найруулагчийн дүрслэл, дүрүүдийн мэдрэмж болон бодол санаа дээр төвлөрдөг, харин үйл явдлын эргэлтэд ач холбогдол өгдөггүй.

Ихэвчлэн иймэрхүү киног киноматографистууд шинэ уран сайхны эрэл хайгуул хийх, киноны хэлийг өргөтгөхөд хэрэглэдэг. Тийм болохоор иймэрхүү кинонууд нь аль хэдийн кино урлагийн талаар бүрэн дүүрэн мэдлэгтэй хүмүүст зориулагдсан байдаг. Иймээс артхаус киноны тархалт нь сул. Киноны төсөв болон сайн жүжигчид урих зэрэгт хүрэлцээ муутай ба үүнээс болж найруулагчид стандарт бус туршилтууд ихээр хийхэд хүрдэг. Энэ нь артхаус төрлийн киног зугаа цэнгээний нэгэн төрлийн үйл явдалтай «мейнстрим» кинонуудаас ялгаруулж өгдөг. Алдартай найруулагчдаас нэрлэвээс: Сергей Эйзенштейн, Акира Курасава, Ингмар Бергман, Андрей Тарковский, Микеланжело Антониони, Пьер Паоло Пазолини, Федерико Феллини,Луис Бунюэль,Райнер Вернер Фассбиндер,Дэвид Линч,Такеши Китано,Джим Джармуш,Эмир Кустурица,Тони Гатлиф,Ларс Фон Триер,Вуди Аллен,Питер Гринуэй,Стэнли Кубрик,Педро Альмодовар, Гас Ван Сэнт, Ким Ки Дук,Бернардо Бертолуччи...

## Холбоосууд 
* Сайт Europa Cinemas
* Артхаус фильмүүд — Альтафишийн цуглуулга.
* Сайт Монгол артхаус сонирхогчид

Ангилал:Киноны төрөл зүйл
Бриллиант Дадашова

**Бриллиант Сүлэйман гызы Дадашова** () — 1965 онд төрсөн Азербайжаны дуучин.

## Намтар 
Бриллиант Дадашова 1965 онд Бакуд архитекторчийн охин болон төрсөн. 1985 оноос эстрадын дуу дуулж эхлээд 1986 оны «Амьдрах сайн» (*Hər şey gözəldir həyatda*), 1989 оны «*Bayatilar*» дуугаар олонд танигджээ. 

ЗХУ бутарсны дараа Бриллиант Дадашова Азербайжан, Орос, Казахстан олон улсаар дуу хөгжмөө толилуулав. 1997 онд Азербайжан улсын гавьяат жүжигчин, 2008 онд Азербайжан улсын ардын жүжигчин цолоор шагнагдсан. 

## Гадаад холбоос 
* Бриллиант Дадашовагийн цахим талбар

Ангилал:1965 онд төрсөн
Ангилал:Азербайжанчууд
Ангилал:Бакугийн хүн
Ангилал:Азербайжаны дуучин
Ангилал:Ардын Жүжигчин (Азербайжан)
Шахзода

**Шахзода** () (1979 оны 7 сарын 28-нд төрсөн) нь Узбекистаны дуучин юм.

## Цахим холбоос 
* Албан ёсны сайт
* Албан ёсны фэн-клубийн сайт

Ангилал:Узбекистаны дуучин
Ангилал:Узбекчүүд
Ангилал:1979 онд төрсөн
Гэлэнхүүгийн суварга

**Гэлэнхүүгийн суврага** бол Хөвсгөл аймгийн Жаргалант сумын төвөөс хойд зүгт 10 км зайд уулын дөрвөлж дээр нэгэн суврага. 

Тус нутагт амьдарч байсан Гэлэнхүү гэдэг хүн насны эцэст өөртөө зориулж бүтээн босгосон байна. Энэ хүн 1880-аад оны сүүл, 1890-ээд оны эхээр төрж, 10 орчим насандаа хүрээ хийдэд шавилан суусан хэдий ч шашин ном, зан үйлтэй тэрсэлдэн хөөгдөж хөдөө гарч амьдарчээ. Угаас сэргэлэн цовоо, олон талын зүйлийг сонирхон монгол хүний ухаанаар сэдэж бүтээх ажил олныг хийж байсан нь өнөөг хүртэл нутгийн олонд домог болж хуучлагдан үе дамжин ярьсаар иржээ. Тэрээр өөрийн төрж өссөн Дэвүүр гэдэг газар тарвага нутагшуулж, голын усыг боон шуудуу татан ногоо жимс тарьж ургуулах болон ур дарх хийн олон түмэнд хүндлэгддэг байсан нь 8-р Богд Жавзандамбаас "Жадамба" зэс барыг урлахад Халхын нэрт урчуудтай хамт уригдан очиж бүтээлцэж байсан байна. Насны эцэст буян үйлдэхийн тулд өөрийн гараар сувраганд орох материалыг цуглуулж, шүншигт нь өөрийн дархны нарийн багаж хэрэгслийг хийн суварга бүтээн босгосон байна. Суврагын сэнтий нь 2.5 ам дөрвөлжин метр талбайг эзлэн бумба, гонхорын хамт 3 м өндөр, улаан шаргал боржин чулууг засан хавгайлан дөрвөлжлөн өрж шавраар чигжин босгожээ. Суврагыг барихдаа амыг нь зориудаар хойд зүг харуулан барьсан нь уг хүний сэтгэлийн илэрхийлэл байж болох талтай. Суврага нь ариун санваартан, бурхдыг сахиуслан хадгалах байр буюу түүхэн үйл явдал зориулж уул газар нь барьж байгуулдаг барилгын байгууламж юм. Гэлэнхүүгийн суврага нь хувь хүний дурсгалын төрөл зүйлд багтан орох юм.

Ангилал:Монголын суварга
Ангилал:Жаргалант сум (Хөвсгөл)
Ангилал:Хөвсгөл аймгийн газар зүй
Хэрэглэгчтэй харилцах менежемент

**Хэрэглэгчтэй харилцах менежмент** буюу хэрэглэгчдийн сэтгэл ханамжийг өндөр байлгах менежмент нь компанийн өрсөлдөх чадварыг хадгалж байдаг хамгийн чухал үзүүлэлт юм. Өнөөгийн өрсөлдөөнт зах зээлд хэрэглэгчдийнхээ сэтгэл ханамжийг бий болгож чадахгүй бол бизнес хэмээх дайны талбарт ялагдах нь гарцаагүй юм. Харин хэрэглэгчдийн сэтгэл ханамжийг бүрэн бий болгож байдаг тэр зүйлийг чанар гэнэ. Чанарын ач холбогдлыг ухамсарласан компани хэрэглэчдийнхээ хэрэгцээ шаардлагыг ойлгож, хангах ажилд төвлөрөн ажилладаг байна.

Хэрэглэгчдийн эрэлтийг байнга хангаж чадах бүтээгдэхүүн үйлчилгээ үзүүлж байх нь өрсөлдөөнд ялагч болох үндэс юм. Өрсөлдөөн байснаараа өөрсдийн бүтээмжээ байнга дээшлүүлж өндөр чанартай бүтээгдэхүүн үйлчилгээг үзүүлж чанарыг бий болгодог байна. Өрсөлдөөний үр дүнд хэрэглэгчид хождог.

## Чанарыг хэрхэн сайжруулах вэ?
Чанарыг сайжруулахын тулд хэрэглэгчдийн хэрэгцээ шаардлагыг хангасан бүтээгдэхүүн хийх нь хамгийн чухал алхам юм. Үүний тулд хэрэглэгчидтэйгээ эргэх холбоотой байж, тэдний дуу хоолойг сонсох нь чухал. Ингэснээр хэрэгцээг хангаж хэрэглэгчдийн сэтгэл ханамжийг бий болгож чадна.

Нөгөө талаас чанар бол байгууллагыг удирдаж байгаагийн нүүр царай юм.

*Өрсөлдөгч нарынхаа соёлыг гярхай ажиглах
*Орчин тойрныхоо бусад асуудлыг анхааралтай ажиглах
*Стратеги ба тактик (техник, чадварлаг манлайлагч, хүний нөөц)

Үйлчилгээний чанар нь хэрэглэгчдийн хүсэн хүлээж байгаатай харьцуулахад илүү түвшний үйлчилгээ хүргэхийг хэлдэг байна. Харин үйлчилгээ бол мөнгөнийх нь хариуд хэрэглэгчдийн хэрэгцээг чин сэтгэлээсээ хангахыг санал болгосон үйлдэл юм.

Ангилал:Маркетинг
Дэвид Ортиз

thumb|right|250px|Дэвид Ортиз
**Дэвид Америко Ортиз Ариас** () (1975 оны 11 сарын 18-нд төрсөн) нь Доминиканы бэйсболчин юм.

## Гадны холбоос 
* Дэвид Ортиз Албан ёсны сайт

Ангилал:Доминиканы бэйсболчин
Ангилал:АНУ-ын хүн
Ангилал:Доминиканчууд
Ангилал:1975 онд төрсөн
Зульфия Ханбабаева

**Зульфия Ханбабаева** () — Азербайжаны дуучин.

## Намтар 
Зульфия Ханбабаева 1967 онд Бакуд төрж, мөн өссөн. 1987 оноос эстрад, поп урсгалаар дуулж эхэлсэн. 1999 онд анхны цомгоо хэвлүүлж, 2000 онд анхны тоглолтоо тавиж байв.

2002 онд Азербайжан улсын гавьяат жүжигчин, 2008 онд ардын жүжигчин цолоор шагнагджээ. 

Ханбабаева 2000–2009 оны хооронд «*Gecə*» (Шөнө), «*Sən gedən gündən*», «*Qəlbinə yol*», «*Sənsiz*», «*Dəniz*» гэсэн таван цомог гаргасан. 

## Гадаад холбоос 
* Зульфия Ханбабаевагийн цахим талбар 

Ангилал:1967 онд төрсөн
Ангилал:Бакугийн хүн
Ангилал:Азербайжаны дуучин
Ангилал:Ардын Жүжигчин (Азербайжан)
Ангилал:Азербайжанчууд
Шинэ толь хэмээх бичиг

**Шинэ толь хэмээх бичиг** сонин нь Монгол Улсын Гадаад Явдлын Яам, Хаант Оросын Монгол дахь төлөөний газрын хооронд 1913 оны эхээр байгуулсан хэлэлцээний дагуу 1913 оны **3-р сарын 6**-нд анхны дугаар нь гарчээ. Сонин Оросоос Монголд суугаа төлөөний сайдын ивээлд гарч байсан нь хоёр талын эрх ашигт нийцэж байв. Монголын дэвшилт сэхээтнүүд Оросын хэвлэлийн баазыг ашиглан тогтмол хэвлэл гаргахыг зорьж байсан бол Оросууд уг хэвлэлд өөрийн бодлогыг шургуулах эрмэлзэлтэй байв.
 
Тус сонины эхний дөрвөн дугаар нь 23*15 см хэмжээтэй 50-60 хуудастай сэтгүүлийн маягаар, дараах 16 дугаар нь 34*26 см хэмжээтэй 6-10 нүүр бүхий сонины хэлбэрээр, нийт 20 дугаар гарсан юм. Нэг дугаар нь 500 хувиар гарч, Гадаад Монголын төрийн байгууллагуудад үнэгүй тараагдаж, хөдөлмөрчдөд сонин худалдах цэгээр дамжин тардаг байв. Жамсрангийн Цэвээн гэдэг хүн уг сонинг гаргахад маш их хувь нэмэр оруулсан агийн Буриад юм. Ж.Цэвээн 1909 оноос эхлэн тэрээр Харбинд гарч байсан “Монголын сонин бичиг” сонины идэвхтэн сурвалжлагчаар ажиллаж байсан бөгөөд 1915 оны 9 дүгээр сараас “Нийслэл хүрээний сонин бичиг” сониныг мөн эрхлэн хэвлүүлж байжээ. Тэрээр Ардын хувьсгалын дараа “Ардын эрх”, “Монголын үнэн”, “Үнэн” сонинд хувьсгалын зорилт, улс орны аж ахуй, соёл боловсролыг хөгжүүлэх, байгаль хамгаалах сэдвээр олон өгүүлэл, нийтлэл бичиж байжээ.  

## Мөн үзэх 
Монголын сэтгүүл зүйн түүхэн тойм 

Монголын тогтмол хэвлэлийн түүхэн тэмдэглэл 

Сонин 

Нийслэлийн шинэ сонин 

Дорнод хязгаарын амьдрал   

Ангилал:Монголын сонин
Виктор Савиных

**Виктор Петрович Савиных** нь Зөвлөлтийн сансрын нисгэгч юм. Тэрбээр Киров мужийн Березкиный тосгонд 1940 оны 3 сарын 7-нд төржээ. Савиных 1978 оны 12 сарын 1-нд сансрын нисгэгчээр сонгогдож, 1989 оны 2 сарын 9-нийг хүртэл сансрын нислэгт оролцож байв. Тэрээр гэрлэсэн, нэг хүүхэдтэй.

Савиных Союз Т-4, Союз Т-13, Союз ТМ-5 нислэгүүдэд нислэгийн инженерээр ажилласан юм.

Тэрээр сансарт 252 өдөр 17 цаг 38 минутыг өнгөрөөжээ. Савиных Зөвлөлт Холбоот Улсын баатар цолоор хоёр удаа шагнагдсан (1981 оны 5 сарын 26, 1985 оны 12 сарын 20).

## Цахим холбоос 
* collectspace.com
* astronautix.com

Ангилал:ЗХУ-ын сансрын нисгэгч
Ангилал:Союз хөлгийн бүрэлдэхүүн
Ангилал:Салют хөлгийн бүрэлдэхүүн
Ангилал:Оросын сансрын нислэг
Ангилал:ЗХУ-ын баатар
Ангилал:БНМАУ-ын баатар
Ангилал:Монголын хүндэт иргэн
Ангилал:Сүхбаатарын одон шагналтан
Ангилал:Оросын хүндэтгэлийн одон шагналтан
Ангилал:Оросын аугаа эх орны гавьяаны одон шагналтан
Ангилал:Оросын Шинжлэх Ухааны Академийн сурвалжлагч гишүүн
Ангилал:Зөвлөлтийн иргэн
Ангилал:Оросууд
Ангилал:1940 онд төрсөн
Ландо (Ромын пап)

**Ландо** (мөн **Ландус**) нь 913 оны 7 эсвэл 8 сард сонгогдсон Ромын пап юм. Тэрээр Пап болсноосоо хойш хагас жилийн дараа, 914 оны 2 эсвэл 3 сард нас нөгчжээ.

Ландо Италийн Сабинад төрсөн бөгөөд түүний аавыг Тайно гэдэг байсан гэсэн мэдээ бий. Ландо Папаар сонгогдохдоо нэрээ солиогүй аж. Ландог Папаар сонгогдоход түүний найз нарын хүч нөлөө их байсан гэдэг.

Тэрээр I Иохан Паул 1978 онд өмнө нь хэрэглэгдэж байгаагүй нэрийг сонгож авсныг эс тооцвол шинэ нэр авсан сүүлчийн пап юм.

Ландо нь хожим Saeculum obscurum буюу Порнократын үе гэж нэрлэгдэх болсон 904-964 оны хооронд засагласан папуудын нэг билээ.

## Ном зүй
*Claudio Rendina. *I papi. Storia e segreti*. Newton Compton, Rome, 1983.

## Эшлэл
Ангилал:Пап
Ангилал:Италийн түүхэн хүн
Ангилал:9-р зуунд төрсөн
Ангилал:914 онд өнгөрсөн
2011 оны УЕФА Аваргуудын Лигийн шигшээ тоглолт

**2010-11 оны УЕФА Аваргуудын лигийн шигшээ тоглолт** () нь 2011 оны тавдугаар сарын 28-нд Английн нийслэл Лондон хотын Уэмбли цэнгэлдэх хүрээлэнд болж 2010–11 оны улирлын аварга багаар Испани Барселона баг Педро, Месси, Вилья нарын довтлогчдын гоолоор Английн Манчестер Юнайтед багийг 3-1 харьцаагаар хожин ***дөрөв дэх удаагаа*** тодорсон. Манчестер Юнайтедийн цор ганц гоолыг тоглолтын эхний хагаст довтлогч Уэйн Рүүни оруулсан.

## Лондон хүрэх зам
|bgcolor=#c1e0ff|Хэсгийн тоглолт
|colspan=3 align=center|

|- valign=top bgcolor=#c1e0ff
|Өрсөлдөгч
|Үр дүн
|Хоёр тоглолтын нийлбэр
|bgcolor=#c1e0ff|Хасагдах шатны тоглолт
|Өрсөлдөгч
|Үр дүн
|Хоёр тоглолтын нийлбэр
|-
| Арсенал
|4–3
|1–2 зочин; 3–1 эзэн
|bgcolor=#c1e0ff|Хасагдах шатны нэгдүгээр тойрог
| Марсель
|2–1
|0–0 зочин; 2–1 эзэн
|-
| Шахтёр Донецк
|6–1
|5–1 эзэн; 1–0 зочин
|bgcolor=#c1e0ff|Дөрөвний нэг шигшээ
| Челси
|3–1
|1–0 зочин; 2–1 эзэн
|-
| Реал Мадрид
|3–1
|2–0 зочин; 1–1 эзэн
|bgcolor=#c1e0ff|Хагас шигшээ
| Шальке 04
|6–1
|2–0 зочин; 4–1 эзэн
|}
## Тоглолт болох газар
## Тоглолт
### Дэлгэрэнгүй
|valign="top"|
|valign="top" width="50%"|

|} 

## Эшлэл
## Холбоос
*

Шигшээ тоглолт
Зураг

авсан байна. Доод талын зураг рендерлэгдсэн байна.]]

**Зураг** ( ) нь эд өнгийн зүйл юм. Жишээ нь ямар нэгэн субъекттэй (ихэвчлэн физик объект эсвэл хүн) ижил харагдах хоёр хэмжээст зураг байж болно.

## Мөн үзэх 
* Видео
## Цахим холбоос 
* The B-Z Reaction: The Moving or the Still Image?
* FACE: Friends of Active Copyright Education
* Library of Congress - Format Descriptions for Still Images
* Image Processing - Online Open Research Group

Ангилал:Танин мэдэхүйн онол
Ангилал:Гоо зүй
Кино театр

нэгэн кинотеатр.]]
**Кино театр** бол кино үзэхэд зориулагдсан газар (ихэвчлэн барилга) юм.
Кино театр бол дэлгэцэнд тусгаж нийтэд харуулах зориулалттай ба хөдөлгөөнт дүрс бүхий бүтээлийг үзэгчдэд үзүүлдэг байгууламж юм.
Манни Рамирес

thumb|right|250px|Манни Рамирес
**Мануэль Аристидес Рамирес Онелсида** () (1972 оны 5 сарын 30-нд төрсөн) нь Доминиканы бэйсболчин юм.

## Гадны холбоос 
* Манни Рамирес Албан ёсны сайт

Ангилал:Доминиканы бэйсболчин
Ангилал:Сэргээшийн тохиолдол бэйсболд
Ангилал:Сэргээш Доминиканд
Ангилал:Доминиканчууд
Ангилал:1972 онд төрсөн
2004 он

**2004 он** (Хоёр мянга дөрвөн он) — Нийтийн он тоолол (аргын улирлын)-ын 2004 дугаар он, жил.

## Үйл явдал 
* 2 сарын 4 — *Facebook* ажиллагаанд орсон.

## Төрсөн хүн 
:*Дэлгэрэнгүй: :Ангилал:2004 онд төрсөн*
2 сарын 12: Монголын ирээдүй болсон сор залуу төрсөн

## Өнгөрсөн хүн 
:*Дэлгэрэнгүй: :Ангилал:2004 онд өнгөрсөн*
* 6 сарын 5 — Америкийн улс төрч, жүжигчин Рональд Рейган


#
Холбогч суурь программ

**Холбох програм хангамж** () бол янз янзын эх сурвалжийн програм хангамжуудын хамтарсан зөв ажиллагааг бататгахыг зорилт болгодог үйлдлийн систем болон хэрэглээний програмын хоорондох иерархид тодорхой байр эзэлдэг програм хангамж юм.
Ангилал:Программ хангамж
Артур Нюман

**Артур Нюман** (, 1969 оны 12 сарын 14-нд Хойд Холландын Хеемскеркэд төрсөн) нь Нидерландын хөлбөмбөгчин юм. Тэрээр Нидерландын хөлбөмбөгийн үндэсний шигшээ багт зүүн жигүүрийн арын хамгаалагчаар тоглодог байв. Өдгөө Нидерландын B шигшээ багт менежерээр ажилладаг.

## Шигшээ баг
Нюман АНУ-д болсон 1994 оны ДАШТ-д шигшээ багийнхаа бүрэлдэхүүнд багтсан ч гарааны бүрэлдэхүүнд огт ороогүй бөгөөд Ирландтай хийсэн тоглолтын 75 дахь минутад сэлгээгээр талбайд орж ирэн, анхны тоглолтоо хийсэн. Тэрээр мөн Евро 1996-д дуудагдсан ч гарааны бүрэлдэхүүнд багтаагүй.

Гэхдээ Нюман шигшээ багийнхаа ахлагчаар сонгогдож, 1998 оны ДАШТ-ий сонгон шалгаруулах тоглолтуудын ихэнхэд оролцжээ. Улмаар Францад болсон тус ДАШТ-ий хэсгийн бүх тоглолтод оролцсон ч Аргентинтай хийсэн шөвгийн наймын тоглолтод 2 шар хуудас аван талбайг чөлөөлснөөр хагас шигшээд тус тэмцээний аварга болсон Бразилтай тоглосон тоглолтод оролцож чадаагүй. Хүрэл медалийн төлөө Хорватын багтай тоглосон тоглолтод оролцсон ч багаа медальд хүргэж чадаагүй юм.

Уг ДАШТ-ий дараа шигшээдээ дуудагдсаар байсан Нюман нутагтаа зохиогдсон Евро 2000-д оролцсон бөгөөд тэр үед зүүн жигүүрийн арын хамгаалагчийн байрлалд түүнтэй Винстон Богарде, Жованни ван Бронкхорст нар өрсөлддөг болсон үе байв. 1988 оноос хойших анхны цомоо хүртэх зорилготой байсан тэд хагас шигшээд Италийн шигшээ багт торгуулийн цохилтоор хожигдсон билээ.

Тэрээр Өмнөд Солонгос, Японд болсон 2002 оны ДАШТ-ий сонгон шалгаруулалтад менежер Луй ван Гаалиар удирдуулан оролцож байсан ч 2001 оны сүүлээр Ирландад 1&ndash;0 харьцаагаар хожигдсоноор оролцох эрхээ авч чадаагүй. Нюман хамгийн сүүлд 2002 оны 5 сарын 19-нд АНУ-ын шигшээ багийг 2&ndash;0 харьцаагаар хожсон тоглолтод оролцоод шигшээ багаасаа зодог тайлжээ.

## Амжилт
;ПСВ Эйндховен
*
*
*

;Рэйнжерс
*
*
*

## Эшлэл
## Гадны холбоосууд
*
*

Ангилал:1969 онд төрсөн
Ангилал:Нидерландын хөлбөмбөгчин
Ангилал:Нидерландчууд
Далай лам

:*Одоогийн буюу 14-р Далай ламын талаар эндээс.*
**Далай лам** нь (**Дээрхийн гэгээнтэн** хэмээх тодотголтой) Төвөдийн Буддын шашны (шарын шашны) тэргүүн юм.

1578 онд Түмэдийн Алтан хан Төвдийн гэлүгва ёсын гуравдугаар тэргүүн Содномжамцтай Хөхнуурын "Цавчил" хэмээх газар тусгайлан барьсан сүмд уулзаж, түүнд "Далай лам" хэмээх нэрийг анх өргөмжилжээ. Учир нь "Гьяацо" гэж түвд хэлээр "Далай" гэсэн үг юм. Түүнээс хойш Далай лам тэргүүтэй гэлүгвийн ёс бусад урсгалуудаас илүү зонхилон дэлгэрсэн. Далай лам нь Төвөд болон Монголчуудын дунд амьд Бурхан хэмээн дээдлэгдсээр дөрвөн зуун жил илүү болж буй юм. Чин улсын Эеэр засагч хаан, тавдугаар дүрийн Далай ламыг олон удаа Бээжинд урьснаар 1652 онд тавдугаар дүрийн Далай лам Бээжинд ирж хаанд бараалхсан байна. 1653 онд Эевэр засагч хаан, тавдугаар дүрийн Далай ламд алтан дэнс, алтан тамга хайрлан, Далай лам гэсэн цолыг албан ёсоор хүртээсэн байна. 

## Түүх 
### XIV далай лам 
XIV Далай лам нь 1959 оноос хойш Энэтхэг улсын Дарамсала хотод амьдарч байна.

## Хэлхээ, холбоос 
* Далай лам - Албан ёсны веб сайт

Ангилал:Буддын шашин
Алекс Родригес

thumb|right|250px|Алекс Родригес
**Александр Эммануэль Родригес** () (1975 оны 7 сарын 27-нд төрсөн) нь Америкийн бэйсболчин юм.

Ангилал:АНУ-ын бэйсболчин
Ангилал:Америкчууд
Ангилал:1975 онд төрсөн
Ширбазарын Лхагва

**Ширбазарын Лхагва** нь Ховд аймгийн Дарви сумаас төрсөн хөдөлмөрийн баатар малчин юм. Тэрээр 1991 онд хөдөлмөрийн баатар цол хүртжээ.

Ангилал:Монголын малчин
Ангилал:Монгол улсын хөдөлмөрийн баатар
Ангилал:Монголчууд
Цэрэндашдоржийн Магалжав

**Цэрэндашдоржийн Магалжав** (* 1977 оны 10 сарын 2) нь Сүхбаатар аймгийн Мөнххаан сумын харьяат, Монгол Улсын заан цолтой бөх юм.

## Амжилт 
### Улсын наадмын дэвжээнд 
### Аймгийн наадмын дэвжээнд 
## Эшлэл
Ангилал:Улсын заан
Ангилал:Мөнххааны хүн
Ангилал:Монголчууд
Ангилал:1977 онд төрсөн
Бугуйвч

олдсон НТӨ 5-р зууны бугуйвч]]
**Бугуйвч** - чулуун зэвсгийн үеэс өнөө хүртэл дэлхий дахинаа нэлэнхүй дэлгэрсэн бугуй тушаа гартаа зүүх үнэт эрдэнийн эдлэл, гоёлын эдлэл.

Бугуйвч нь төмөрлөг, савхи, утас, хуванцар болон бусад материалаар хийгддэг бөгөөд заримдаа эрдэнийн чулуу, чулуу, мод, хясаа зэргээр чимэглэсэн байдаг. Бугуйвчийг мөн харшлын эсрэг бугуйвч гэх мэт эмнэлгийн болон таних тэмдгийн зориулалтаар ашигладаг.

## Цахим холбоос 
Ангилал:Биеийн гоёл
Ангилал:Гар соёлд
Дерек Жетер

thumb|right|250px|Дерек Жетер (2008)
**Дерек Сандерсон Жетер** () (1974 оны 6 сарын 26-нд төрсөн) нь Америкийн бэйсболчин юм.

Ангилал:АНУ-ын бэйсболчин
Ангилал:Америкчууд
Ангилал:1974 онд төрсөн
Эльнур Маммадли

**Эльнур Чингиз оглу Маммадли** (, 1988 оны 6 сарын 29-нд төрсөн) нь Азербайжаны жүдоч юм.

Тэрээр 2008 оны Бээжингийн олимпод -73 кг-ийн жингийн ангилалд барилдаж, шигшээ барилдаанд Өмнөд Солонгосын Ван Ки-Чүнг 13 секундэд цэвэр ялан аваргалжээ.

## Эшлэл 
*JudoInside.com 
*Видео бичлэгүүд (judovision.org)

Ангилал:1986 онд төрсөн
Ангилал:Азербайжаны жүдоч
Ангилал:Азербайжаны олимпын аварга
Ангилал:Азербайжанчууд
Европ лийр

**Европ лийр** буюу **Ердийн лийр** (***Pyrus communis***) нь зүүн болон төв Европ, баруун өмнөд Азиас гаралтай лийрийн нэг зүйл юм. Европ, Хойд Америк, Австралид тарьж ургуулдаг ихэнх сортын лийр нь Европ лийр байдаг бөгөөд хүнсэнд өргөнөөр хэрэглэдэг жимс болно. Харин зүүн Азид ихэвчлэн Наши лийр (*Pyrus pyrifolia*), Хятадын цагаан лийр (*bai li*, *Pyrus × bretschneideri*) хэмээх 2 зүйлийг тариалдаг.
thumb|left|600px|Европ лийрийн найман янзын сорт

## Гадны холбоосууд
**Pyrus communis*-н зургууд. bioimages.vanderbilt.edu

Ангилал:Лийрүүд
Памела Мэлрой

**Памела Анн Мэлрой** (, 1961 оны 9 сарын 17-нд Калифорни, Пало-Алтод төрсөн) нь АНУ-ын Нисэх Хүчний чөлөөндөө гарсан офицер бөгөөд туршин нисгэгч, НАСА-гийн сансрын нисгэгч асан эмэгтэй юм. Тэрээр Спэйс Шаттлын СТС-92, СТС-112 нислэгүүдэд нисэгчээр, СТС-120 нислэгт ахлагчаар оролцжээ.

## Цахим холбоос 
*НАСА дахь намтар

Ангилал:АНУ-ын сансрын нисгэгч
Ангилал:Спейс шаттл хөлгийн бүрэлдэхүүн
Ангилал:ОУСС дээр зочлогч
Ангилал:Үндэсний агаарын тээвэр ба сансрын нислэгийн албаны хүн
Ангилал:АНУ-ын агаарын зэвсэгт хүчний хурандаа
Ангилал:Америкчууд
Ангилал:1961 онд төрсөн
Тодд Рожерс

**Тодд Жонатан Рожерс** (, 1973 оны 9 сарын 30-нд төрсөн) нь Америкийн мэргэжлийн элсний волейболын тамирчин юм. Тэрээр хамтрагч Фил Далхауссерын хамтаар 2007, 2008, 2009, 2010, 2011 онд Мэргэжлийн Волейболын Холбооны цувралын аварга болсноос гадна олимп, дэлхийн аварга цолыг хүртээд буй.

Ангилал:АНУ-ын элсний волейболчин
Ангилал:АНУ-ын олимпын аварга
Ангилал:АНУ-ын олимпын оролцогч
Ангилал:АНУ-ын волейболын дасгалжуулагч
Ангилал:Элсний волейболын дэлхийн аварга
Ангилал:Элсний волейболын олимпын аварга
Ангилал:2008 оны зуны олимпод оролцогч
Ангилал:2012 оны зуны олимпод оролцогч
Ангилал:Америкчууд
Ангилал:1973 онд төрсөн
Астана

**Астана** () - Бүгд Найрамдах Казахстан Улсын нийслэл хот юм. Казахстаны төв умар талд Акмола мужаар хүрээлүүлж 722 км² газар эзлэн Ишим голын эрэг дээр байрладаг. 2020 оны байдлаар 1.136,156 оршин суугчтай болсон байна. Үүгээрээ бол Алматы хотын дараах хүн амаараа улсын хоёрдугаарт орж байгаа хот юм.

## Хотын түүх 
1862 онд анх хотын статустай болсон **Акмолинск** 100 жилийн дараа ЗХУ-ын үед буюу 1961-1992 оны хооронд **Целиноград** гэж нэртэй болоод Казахстан улс тусгаар тогтносны дараа 1992 оноос **Акмола** (казак хэлээр "Цагаан шүтээн") гэж нэрлэгдэх болсон. 1997 онд **Астана** (казах . «нийслэл») гэж нэрийдэж 1998 оны 6 дугаар сарын 10-нд албан ёсоор нийслэл болжээ.         

2019 оны 3 дугаар сарын 20-нд БНКазУ-ын Ерөнхийлөгч Нурсултан Назарбаев албан тушаалаасаа буусантай холбогдуулж түүнд зориулж Казахстаны парламент улсын нийслэлийг **Нур-Султан** гэж албан ёсоор нэрлэх болсон ч 2022 оны 9-р сарын 17-нд эргээд **Астана** нэрээ буцаан авчээ. Ийнхүү тус хот түүхэндээ 6 удаа нэрээ сольжээ.        

## Хүн ам 
1989 онд бүх хүн амын тоо 281 мянга байж оросууд дийлэнхдээ (хүн амын 54.1% орос, 17.7% казах) сууж байсан бол 2010 онд нийт хүн амын тоо 684 мянгад хүрч хүн амын 65.1%-ийг казах үндэстэн бүрдүүлэх болжээ. 2021 оны байдлаар тус хотын хүн ам 1 184 469 хүрээд байна гэж Казахстаны Үндэсний эдийн засгийн яамнаас мэдээлсэн байна.   

## Газар зүй 
### Цаг агаар 
## Зургийн цомог 

## Тээвэр 
### Олон улсын 
* Нурсултан Назарбаев олон улсын нисэх буудал - 12.5 км
* Кокшетау олон улсын нисэх буудал - 287 км

## Мөн үзэх
* Казахстаны хотын жагсаалт

## Цахим холбоос 
* astana.gov.kz: Хотын албан ёсны цахим хуудас

## Эшлэл 

Ангилал:Казахстаны суурин
Ангилал:Азийн нийслэл
Ангилал:Эдийн засгийн онцгой бүс
Ангилал:Азийн суурин
Ангилал:Саятан хот
Соломон

**Соломон** ( ISO 259-3 *Šlomo*;  *Sulaymān*;  *Solomōn*) нь Давид хааны дараах Израилын хаан ширээг залгамжлагч юм. Соломон Иерусалимын анхны сүмийг барьснаараа алдартай. Еврейн Библид түүнийг мэргэн ухаан, эд баялаг, хүч чадал ихтэй нэгэн байснаар дүрсэлдэг ч эцэстээ бурхныг шүтэхийн оронд хоосон шүтээнүүдийг тахин шүтэж, өөрийн хүү Рехобоамын үед улс орноо хоёр хэсэгт хуваагдах үндсийг тавьсан гэм нүгэлтэйд буруутгадаг. Соломон 3000 зүйр үг 1005 дуу бичсэн.


Ангилал:Израилын хан
Ангилал:Давид
Ангилал:Танахын хүн
Ангилал:МЭӨ 11-р эсвэл 10-р зуунд
Ангилал:МЭӨ 10-р зуунд өнгөрсөн
Санваартан (2011 оны кино)

***Санваартан*** () нь Пол Беттанигийн гол дүрд нь тоглосон 2011 оны Америкийн супернэйчрэл тулаант төрлийн кино юм. Киног Скотт Стюарт ижил нэрт Солонгосын ардын туулиас сэдэвлэн найруулсан бөгөөд цус сорогчдын ангууч бүлгэмийн ахлагч Санваартаны (Беттани) үйл явдлаар хувьсан өөрчлөгдсөн дэлхий ертөнцөд хүн төрөлхтөн, цус сорогчдын тулааныг үзүүлдэг. Санваартаны охин Люсиг (Лили Коллинз) Хар малгайтаар (Карл Урбан) удирдуулсан цус сорогчид булаан авсанаар дайн эхлэх бөгөөд хотыг ивээн хамгаалагч сүмийн эцэг лам Орелэсын (Кристофер Пламмер) адислалыг зөрчиж Санваартан охиноо аврах болон дэлхий ертөнцийг хамгаалах дайнд охины найз залуу Хикс (Кэм Жиганде), удганы (Мэгги Кью) хамтаар мордоно.

Калифорни муж улсын Лос-Анжелест жил гаруйн хугацааны туршид зураг авалтыг хийсэн ба 2011 онд 2D хувилбараас 3D хувибарт шилжүүлж Америкийн Нэгдсэн Улс болон Канадад 2011 оны тавдугаар сарын 13-нд нээлтээ хийсэн юм.
## Дүрүүдэд 
* Пол Беттани - Санваартан
* Карл Урбан - Хар малгайт
* Кэм Жиганде - Хикс
* Мэгги Кью - Удган
* Лили Коллинз - Люси
* Стивен Мойер - Оуэн
* Кристофер Пламмер - Монсеньор Орелэс
* Брэд Дуриф - Худалдаачин
* Алан Дэйл - Монсеньор Чэймберлэн
* Медкен Эмик - Шэннон

## Эшлэл
## Холбоос 
* 
* 
* 
* 

Ангилал:2011 оны кино
Ангилал:АНУ-ын кино
Ангилал:3D кино
Ангилал:Комиксоос сэдэвлэсэн кино
Ангилал:Уран зөгнөлт кино
Ангилал:Цус сорогчтой кино
Пол Беттани

**Пол Беттани** (, *1971 оны тавдугаар сарын 27-нд төрсөн*) нь Английн жүжигчин юм.

## Цахим холбоос 
*
*

## Эшлэл
Ангилал:Английн кино жүжигчин
Ангилал:Лондоны уран бүтээлч
Ангилал:Театрын жүжигчин
Ангилал:Их Британичууд
Ангилал:1971 онд төрсөн
Фижи

**Фижи** , (; ), албан ёсоор **Бүгд Найрамдах Фижи Улс** (; ), нь Өмнөд Номхон далайн Меланезид, Шинэ Зеландын Хойд арлаас зүүн хойш 2000 км зайд орших арлын улс юм. Хамгийн ойрын хөршүүд болох Вануату баруун талд нь, Францын харьяаны Шинэ Каледони баруун өмнө нь, Шинэ Зеландын Кермадек зүүн өмнө нь, Тонга зүүн талд нь, Самоа болон Францын Уоллис ба Футуна зүүн хойно нь, Тувалу хойд талд нь оршдог.

Энэ улсын арлын бүлгийн бүрэлдэхүүнд 332-оос олон арлууд багтдаг, үүний 110 гаруй арал дээр тогтмол хүн суурьшин амьдардаг ба 500 илүү тооны жижиг арлуудтай, ойролцоогоор хуурай газрын нийт хэмжээ нь 18,300 шоо дөрвөлжин километр. Хамгийн алс орших арал нь Ону-и-Лау юм. Вити Леву, Вануа Леву хэмээх үндсэн 2 аралд хүн амын 87% болох 850,000 орчим хүн оршин суудаг. Нийслэл хот Сува нь Вити Леву арал дээр оршино. Нийт Фижичүүдийн 3/4 нь Вити Леву арлын эрэг дагуух Сува, эсвэл Нанди (аялал жуулчлал), Лаутока (чихрийн нишингийн аж үйлдвэр) зэрэг суурингуудад амьдардаг. Харин Вити Левугийн эргээс хол гол хэсэгт хүн ам сийрэг суурьшсан байдаг.
   
Фижийн арлуудын ихэнх нь 150 сая жилийн өмнөөс эхлэн галт уулуудын идэвхжлийн үр дүнд бий болжээ. Вануа Леву болон Тавеуни арлуудад өнөөг хүртэл геотермал хөдөлгөөн идэвхтэй хэвээр байгаа. Фижи арал дээр МЭӨ хоёр дахь мянганы үеэс эхлэн хүн суурьшсан. 17-18 зуунд Голланд болон Англичууд Фижиг судалж эхэлсэн бөгөөд түүнээс хойш 1970 он хүртэл титмийн колони байж ирсэн. Дэлхийн 2-р дайны үед мянга мянган Фижичүүд сайн дураар Шинэ Зеланд болон Австралийн армид идэвхийлэн тусалсан юм. Бүгд Найрамдах Фижи Улсын Зэвсэгт Хүчин нь /RFMF/ газар болон усан цэргийн ангитай.
 
Фижи нь баялаг ой мод, ашигт малтмал болон загасны олборлолтын ачаар Номхон далайн арлууд дундаа хамгийн өндөр хөгжсөн эдийн засагтай улсын нэг юм. Өнөөдөр тус улсын гадаад валютын гол эх үүсвэр нь аялал жуулчлал, мөн элсэн чихрийн экспорт болно. Улсын мөнгөн тэмдэгт нь Фижи доллар.
 
2006 оны төрийн эргэлтийн дараах цэргийнхний засаглалыг Дээд Шүүхээс хууль бус гэсэн шийдвэр гаргасны дараа Рату Эпели Найлатикау Фижийн ерөнхийлөгч болоод байна. Фижийн орон нутгийн засаг захиргаа болох хот, суурингийн зөвлөлүүд нь Орон Нутгийн Захиргаа, Хот Хөгжүүлэлтийн Яамны дор байдаг. 

## Эшлэл 

Ангилал:Арлын орон
Ангилал:Австрали ба Далайн орон
Ангилал:Австрали ба Далайн орнуудын арлын бүлэг
Ангилал:Номхон далайн арлын бүлэг
Ангилал:Меланезийн арлын бүлэг
Ангилал:Нэгдсэн Үндэстний Байгууллагын гишүүн орон
Зовлон (Буддын шашин)

Буддын шашинд хүн төрөлхтөнд үндсэн 3 гол зовлон байдаг гэх ба энэ нь ерөнхийдөө төрөхийн зовлон, үхэхийн зовлон, өвдөхийн зовлон юм. Мөн Кармачакрад өгүүлснээр бүх зовлонгийн 3 үндэс нь уур, мунхаг, тачаангуй гэдэг. Эдгээр сэтгэл зүйн зохисгүй элементүүдийг Би гэж нэрлэдэг бөгөөд цааш задарч маш олон төрлийн "би" - үүдэд хуваагддаг тул тэдгээрийг өөрөөсөө илрүүлсний дараагаар устгаж зовлонгийн үндсийг хаадаг гэж сургадаг.
Ангилал:Буддын шашин
Зэн буддизм

**Зэн буддизм**: Хятад, Японд түгсэн буддын шашны урсгал бөгөөд **хөхийн шашин** гэж мөн нэрлэдэг. "Зэн" гэдэг нь "чан" буюу "дяана" гэсэн үгнээс гаралтай. Зэн буддизмын багш нар шавь нартаа ихэвчлэн аман хэлбэрээр болох коануудаар сургаалиа дамжуулдаг байсан.

Бүх буддистуудын анхны багш, Будда гэгээрэлд хүрч Буддизм үүсэх тэр мөчид Зэн бий болсон. Зэн уламжлалаар бол Будда үнэний хуулийг өөрийн шавь, залгамжлагчдадаа шууд дамжуулсан бөгөөд шавь нар нь өөрийнхөө шавьд гэх мэтээр үеэс үед, оюун ухаанаас оюун ухаанд өнөөдрийг хүртэл дамжиж иржээ. 

«Будда» гэдэг нь үнэнд хүрсэн хүн гэсэн утгатай үг. Будда ертөнцийг гэгээрүүлсэн. Буддагүйгээр үнэний хуулийг ойлгох боломжгүй билээ. Буддагийн онцгой бөгөөд аугаа чанар нь анх удаа бидэнд өөрийн үнэний зам мөрийг ойлгох боломжтой гэдгийг нээж, өөрийн үнэнд нэвтрэх зөв замыг зааж ирээдүй үедээ үнэний хуулийг дамжуулсанд оршдог. Будда Зазэн суух замаар гэгээрэлд хүрэх тухай сургаалаа дамжуулж эхэлсэн Энэтхэгт Зэн үүссэн. Тэнд Зэнгийн Зазэн сургалтын гүн ухааны гол үзэл санаа хөгжсөн билээ. Зэн Хятадад дэлгэрэх үедээ маш хүчтэй хөгжсөн бөгөөд ялангуяа өдөр тутмын Зэн амьдрал, дадлага улам гүнзгийрсэн. Зэн Хятадаас Японд дэлгэрэн хөгжсөнөөр өнөөгийн цаг үеийн хэлбэр байдлаа олжээ. Японд Зэнг сэтгэл хөдлөл, гоо зүйн асуудалтай холбогдуулан онцолж Зэн-соёл болгон маш их хөгжүүлсэн. Тухайлбал үүнд Зэн уран зураг, Зэн цэцэрлэг, цайны ёслол, яруу найраг зэргийг дурдаж болно. 

Мөн тулааны урлаг гүн гүнзгий хөгжихөд нөлөө үзүүлсэн. Зэнгийн хүрч дэлгэрсэн эдгээр орнуудад болон хөгжлийн тухайн эрин үед Зэн-зам мөрийн хамгийн чухал асуудал, үндсэн тулгуур нь Будда гэгээрснийхээ дараа хийж байсан Зазэн дадлага гэдгийг чухалчлан тэмдэглэх ёстой.  Буддагийн аугаа шавь нарын нэг, Зэнгийн анхны хамба (Зэн багш) бол Махакасьяпа юм. Хоёр дахь Зэн багш гэж тооцогддог Ананда нь Будда, Махакасьяпа хоёрын шавь байсан. Арван дөрөв дэх Зэн багш Нагаржүна бол Энэтхэгийн бүх үеийн түүхэн дэх Буддын аугаа гүн ухаанчдын нэг хэмээн дэлхий дахинд алдаршсан билээ. Буддаг нас барсны дараа Энэтхэгээс төрсөн анхны 28 Зэн багшид “Зэн-эцэг” хэмээх цол хэргэм олгосон бөгөөд тэдний 6 нь үнэний хуулийг Хятадад үеэс үед, оюун санаанаас оюун санаанд амжилттай түгээн дэлгэрүүлсэн Зэн багш нар болсон юм.

## Цахим холбоос 
* *The Zen Site* (англиар)


Ангилал:Буддын шашны сургууль
Ангилал:Бясалгал
Ангилал:Дорнын гүн ухаан
Олон улсын эрүүл мэндийн дүрэм

**Олон улсын эрүүл мэндийн дүрэм** () нь гэрээнд суурилсан улс орнууд хүлээн зөвшөөрөн нэгдэн орж, мөрдлөгө болгон ажилладаг олон улсын хууль юм. Олон улсын, бүс нутгийн, үндэсний хэмжээнд нийтийн эрүүл мэндийн хамгаалахад чиглэгдсэн баримт бичиг. Дэлхийн Эрүүл Мэндийн Байгууллагын үндсэн баримт бичгүүдийн нэг. 

Өнөө хэрэглэгдэж буй дүрмийг 1969 оны дүрмийг шинэчлэн 2005 онд Дэлхийн эрүүл мэндийн ассамблейн 58 чуулганаас батлан гаргаж, 2007 оны 6-р сарын 15-ны өдрөөс мөрдлөгө болгож эхэлсэн. Дэлхийн 194 орон уг дүрэмд нэгдэн орж, хэрэгжүүлэхээр үүрэг хүлээсэн байдаг.

Ангилал:Дэлхийн Эрүүл Мэндийн Байгууллага
Гоц халдварт өвчин

**Гоц халдварт өвчин** -  (оросоор. Особо опасные инфекции, Карантинные инфекции, англиар. Quarantinable diseases) Хурдан хугацаанд тархаж олон хүнд халдварлах буюу - эпидеми үүсгэх чадвар бүхий халдварт өвчнүүдийн ерөнхий ангилал юм.

2005 онд батлагдсан Олон улсын Эрүүл мэндийн дүрмээр уушгины тахал, х
Гоц халдварт өвчин дэгдсэн үед Дэлхийн Эрүүл мэндийн ассамблейгаас батлан гаргасан Олон улсын эрүүл мэндийн дүрэмд хэрхэн яаж ажиллах, ямар ямар ажлуудыг хэрэгжүүлэх талаар тодорхой тусгасан байдаг. Эдгээр арга хэмжээг хэрэгжүүлэх үүргийг уг дүрэм – гэрээнд нэгдэн орсон 194 улс хүлээдэг. Монгол улс уг дүрмийг анх батлагдах үеэс нь буюу 1969 онд нэгдэн орсон.

Ангилал:Өвчин
Люк Янг

**Люк Пол Янг** (, 1979 оны 7 сарын 19-нд төрсөн) нь Английн хөлбөмбөгчин бөгөөд өдгөө Английн Премьер лигийн Куинз Парк Рейнжерс багт баруун жигүүрийн хамгаалагчаар тоглодог.

## Гадны холбоосууд
*
*TheFA.com
*ESPN

Ангилал:1979 онд төрсөн
Ангилал:Английн хөлбөмбөгчин
Керамзит

**Керамзит** нь хөнгөн ба сийрэг барилгын материал юм. 

## Үйлдвэрлэл 
Керамзитыг шавраас гаргаж авах ба шаврыг тээрэмдэн, цельсийн 1200 хэмд эргэдэг зууханд шатаана. Ингэснээр органик нэмэлт бодисууд нь шатан, 4- 5 дахин томрон, хөөж бөмбөлөг хэлбэртэй болдог.

## Түүхээс 
Анх 1917 онд Америкийн Бирмингхэм хотын тоосгоны үйлдвэрт керамзит гаргаж авах оролдлого хийсэн байна. С. Ж. Хэйд нь тус материалыг нээжээ. Ур аргыг Дани улсад цааш нь хөгжүүлсэн байна. Нидерланд, Англи, Швед ба ОХУ удаалан үйлдвэрлэж эхэлжээ. 1955 оноос Германы Хэннштэдт хотод керамзитын үйлдвэр ажиллаж эхэлсэн байна.

## Хэрэглээ 
Керамзит нь ойролцоогоор 40 мм хүртэл диаметртэй, дулаан сайн тусгаарладаг ба бараг өөгүй бөмбөлөг хэлбэртэй тул нэмж боловсруулалтгүй зуурмаг болон бетоны нэмэлт болгон ашиглана. Мөн хөнгөн бетон хийхэд хэрэглэдэг. 4 мм хүртэл ширхэгтэйг нь хана ба өнгөлгөөны зуурмагт ашиглана. 

Керамзитыг цэцэрлэгжүүлэлтийн салбарт хөрс сайжруулалт, ногоон дээвэр, ба гидропоникт өргөн хэрэглэдэг. Ус ба шимт бодисуудыг сайн шингээдэг тул керамзитыг мөн цэцэгжүүлэлтэд тасалгааны цэцэг тарихад ашиглана.
 
### Тусгай хэрэглээ 
Дээрх үндсэн хэрэглээнээс гадна керамзитыг доорх салбаруудад хэрэглэнэ:
* Агаар ба хий цэвэрлэх системд шүүлтүүр (хими) маягаар
* Бохир ус цэвэрлэх байгууламж ба шүүлтүүрийн зориулалтаар 
* Биореакторт
* Микориза ургуулахад хөрсний нэмэлт болгон
* Урсгал ус цэвэршүүлэлтэд ба хөрсний цэвэршүүлэлтэд хорт бодисуудыг багасгадаг нянгуудыг үржүүлэхэд 
* Борооны ус шингээлтэд
* Давсгүй хальтиргаанаас сэргийлэх бодис болгон
* Катализаторт
* Ханын өрлөгөнд тоосго маягаар

## Нэмж унших 
Тус материалын түүхээс:
* Reinsdorf, S.: Leichtbeton, Bd. I: Leichtbeton aus porigen Zuschlagstoffen; VEB Verlag für Bauwesen, Berlin, 1961.
Уг материалын шинж чанарын талаар:
* Wesche, K.: Baustoffe für tragende Bauteile, Bd. 2: Beton, Mauerwerk; Bauverlag, Wiesbaden und Berlin, 3. Aufl. 1993; ISBN 3-7625-2681-8.

## Холбоос 
Ангилал:Барилгын материал
Өндөр жил

**Өндөр жил** гэдэг нь цагалбарын жилийг астрономийн буюу улирлын жилийн мөчлөгтэй тааруулахын тулд ердийнхөөс нэг өдрөөр (арга- билгийн тоололд нэг сараар) илүү байдаг жилийг хэлнэ. Улирал болон астрономийн үзэгдлүүдийн мөчлөг нь бүхэл тоотой өдрөөр хэмжигддэггүй тул цагалбарын жилүүдийг бүгдийг ижил өдөртэйгээр хийвэл аажимдаа зөрүү гарч ирдэг. Иймээс уг зөрүүг арилгахын тулд зарим жилд нэмэлт өдөр (сар) оруулж өгдөг байна. Өндөр биш жилийг ердийн жил гэдэг.

Жишээлбэл, нийтийн нарны тоолол болох Григорийн тоололд ердийн жилийн хоёрдугаар сар 28 хоногтой байдаг бол өндөр жилийн хоёрдугаар сар нь 29 хоногтой байдаг. Өөрөөр хэлбэл, Григорийн тооллын өндөр жил 366 хоногтой байдаг юм. Мөн үүнтэй төстэйгээр, нар-сарны тоолол болох Еврейн тоололд 19 жил тутамд 7 удаа 13 дахь сарыг нэмж оруулдаг аж.
Ангилал:Цагалбарын систем
Ангилал:Цаг хугацааны нэгж
Ангилал:Жилийн нэршил
Келоуна

**Келоуна** () нь Канадын Британийн Колумби муж улсын өмнөд хэсэгт, Оканаган хөндий дэх Оканаган нуурын эрэгт орших хот юм. Хотын нэр нь Оканаган хэлний "гриззли баавгай" гэдэг үгнээс гаралтай.  Келоуна нь Канаддаа 22-т орох том метрополитан юм.

## Газарзүй
### Уур амьсгал
## Цахим холбоос 
* Келоуна хотын албан ёсны цахим хуудас
Ангилал:Британийн Колумбийн суурин
Ангилал:Хойд Америкийн суурин
Жяо Люян

**Жяо Люян** (; 1991 оны 8 сарын 6-нд Хармөрөн мужийн Харбинд төрсөн) нь Хятадын усанд сэлэгч эмэгтэй юм. Тэрээр 2008 оны зуны олимпод 200&nbsp;м-ийн эрвээхий сэлэлтийн төрөлд өрсөлдөж, 2:04.72-ын амжилтаар багийн анд Лю Зигэгийн ард орж, мөнгөн медаль зүүжээ. Тэд хоёул Австралийн Жессика Шипперийн тогтоосон дэлхийн дээд амжилтыг эвдсэн юм (2:05.40).

Тус олимпоос өмнө Жяо Мельбурнд зохиогдсон 2007 оны Дэлхийн АШТ-д оролцож, мөн төрөлдөө 4-р байр эзэлсэн (2:07.22).

## Хувийн дээд амжилт 
Урт зам
* 50 м эрвээхэй: 26.04 **Ази, Хятадын дээд амжилт** (2009 оны 4 сарын 11)
* 100 м эрвээхэй: 57.16 **Ази, Хятадын дээд амжилт** (2009 оны 4 сарын 10)

## Эшлэл
*https://web.archive.org/web/20090731121635/http://2008teamchina.olympic.cn/index.php/personview/personsen/792

Ангилал:Усанд сэлэлтийн олимпын аварга
Ангилал:Усанд сэлэлтийн дэлхийн аварга
Ангилал:Усанд сэлэлтийн азийн аварга
Ангилал:Хятадын усанд сэлэгч
Ангилал:Хятадын олимпын аварга
Ангилал:Хятадын олимпын мөнгөн медальтан
Ангилал:Хятадын олимпын оролцогч
Ангилал:2008 оны зуны олимпод оролцогч
Ангилал:2012 оны зуны олимпод оролцогч
Ангилал:Хятадын азийн наадамд оролцогч
Ангилал:Хятадууд
Ангилал:1991 онд төрсөн
Волга Нижний Новгород

**Волга Доод Новгород** () нь Оросын Доод Новгород хотод байрладаг хөлбөмбөгийн баг байв. 1963 онд байгуулагджээ. 2008 онд Волга баг Оросын хоёрдугаар дивизионы Урал бүсийг тэргүүлж, Оросын нэгдүгээр дивизионд дэвшсэн бол 2010 онд тус дивизионд 2-р байр эзэлж, 2011 оны улирлаас Оросын Премьер Лигт тоглох эрх авч, 3 улирлыг тэнд өнгөрүүлжээ. 2016 онд санхүүгийн асуудлаас болж татан буугдсан.

## Цахим холбоос 
*Албан ёсны вэбсайт

Ангилал:Оросын хөлбөмбөгийн клуб
Ангилал:Доод Новгородын байгууллага
Ангилал:1963 онд байгуулагдсан
PlayStation 3

thumb|right|300px|PlayStation 3
**PlayStation 3** () нь Sony Computer Entertainment компанийн PlayStation цувралын гуравдугаарх болох видео тоглоомын консол юм. 2006 оны 11 сарын 11-нд Япон улсад анх худалдаанд гарсан.

## Цахим холбоос 
* Asia
* Australia
* Canada
* New Zealand
* United States
* United Kingdom

## Эшлэл 
Ангилал:PlayStation
Ангилал:Тоглоомын консол
Ангилал:Power архитектур
Марчелло Липпи

**Марчелло Липпи** Commendatore OMRI, (, 1948 оны 4 сарын 12-нд Лучча мужийн Виарежжиод төрсөн) нь Италийн хөлбөмбөгийн дасгалжуулагч, тоглогч бөгөөд дасгалжуулагчийн хувиар Дэлхийн АШТ-д түрүүлж байсан хүн юм. Тэрээр Италийн шигшээ багийн ахлах дасгалжуулагчаар 2004 оны 7 сарын 16-наас 2006 оны 7 сарын 12-ныг дуустал ажиллахдаа 2006 оны хөлбөмбөгийн дэлхийн аварга шалгаруулах тэмцээнд багаа түрүүлүүлжээ. Италийн шигшээ баг Роберто Донадонигоор удирдуулан УЕФА Евро 2008-д амжилтгүй оролцсоны дараа Липпи 2008 оны зун шигшээ багийн ахлах дасгалжуулагчаар дахин томилогдсон. 2010 оны 6 сарын 27-нд Липпи ажлаа Чезаре Пранделлид хүлээлгэн өгчээ.

Менежерийн хувиар Серие А-д 5, Италийн Суперцомд 4, Аваргуудын Лигт 1, УЕФА Суперцомд 1, Тив хоорондын цомд 1 удаа түрүүлж байв.

Олон Улсын Хөлбөмбөгийн Түүх, Статистикийн Холбоо түүнийг 1996, 1998 онуудад дэлхийн шилдэг дасгалжуулагчаар, 2006 онд дэлхийн шилдэг шигшээ багийн дасгалжуулагчаар шалгаруулж байлаа. Тэрээр клуб болон шигшээ багийн хамгийн нэр хүндтэй тэмцээнүүдэд багаа түрүүлүүлсэн анхны дасгалжуулагч юм (хоёр дахь нь Висенте Дель Боск).

2007 онд *Таймс* сэтгүүл түүнийг бүх цаг үеийн шилдэг 50 менежерийн нэгээр нэрлэсэн.

## Эшлэл
Ангилал:1948 онд төрсөн
Ангилал:Италийн хөлбөмбөгчин
Ангилал:Италийн хөлбөмбөгийн дасгалжуулагч
Ангилал:Италичууд
Мексикийн сагсан бөмбөгийн үндэсний шигшээ баг

**Мексикийн сагсан бөмбөгийн үндэсний шигшээ баг** нь эрэгтэйчүүдийн сагсан бөмбөгийн олон улсын тэмцээнүүдэд Мексик улсыг төлөөлж оролцдог баг юм. Удирдах байгууллага нь Мексикийн Сагсан Бөмбөгийн Холбоо.

## Цахим холбоос 
* Profile: Mexico (MEX) – Asociación Deportiva Mexicana de Basquetbol

Ангилал:Америкийн сагсан бөмбөгийн холбооны үндэсний шигшээ баг
Сагсан бөмбөг
үндэсний шигшээ